Povelja Svjetskog saveza mladih
Svjetski savez mladih se sastoji od mladih muškaraca i žena iz svih dijelova svijeta. U suradnji s drugim organima međunarodne zajednice, prije svega s Ujedinjenim narodima i Europskom unijom, Svjetski savez mladih je predan izgradnji slobodnog i pravednog društva kroz kulturu života. Ta  kultura  potvrđuje  neotuđivo  dostojanstvo  osobe,  brani  intrinzično  pravo  na  život, njeguje obitelj i potiče društvenu klimu povoljnu za integralni razvoj, solidarnost i međusobno poštovanje. 

Prepoznajemo intrinzično dostojanstvo osobe kao temelj svakog ljudskog prava. Vjerujemo da je  to  dostojanstvo  neovisno  od  bilo  kojeg  pojedinog  stanja  i  da  nema  ljudske  zajednice  koja može dodijeliti ili poništiti to dostojanstvo. Uvjereni smo da je unutarnje dostojanstvo što ga posjeduje  svako  ljudsko  biće  od  začeća  do  prirodne  smrti  temelj  svačijeg  prava  na  život. Vjerujemo da je to neotuđivo pravo na život temelj slobodnog i pravednog društva, te smatramo da društvo putem zakona i kulture ima obvezu štititi dostojanstvo osobe i time štititi pravo na život. 

Potvrđujemo da je temeljna jedinica ljudskog društva obitelj, gdje muškarci i žene uče živjeti u istinskoj slobodi i solidarnosti, te gdje su pojedinci opremljeni ispuniti svoje društvene obveze. Vjerujemo da je politička zajednica na lokalnoj, nacionalnoj i međunarodnoj razini dužna štititi i njegovati obitelj. 

Vjerujemo  da  se  autentični  razvoj  društva  može  dogoditi  samo  u  kulturi  koja  pospješuje cjeloviti  ljudski  razvoj -okarakterizirana  tjelesnim,  duhovnim,  mentalnim  i  emocionalnim rastom, u  ozračju  poštovanja  za  ljudsku  osobu  i  obitelj.  

Pozivamo  sve  one  koji  dijele ova uvjerenja  da  nam  se  pridruže  u  njihovoj  afirmaciji  i  stavljanju  na  snagu  u  javnom  životu  na svim razinama.

20. stoljeće